Diari Oficial de la Generalitat Valenciana


Sumari del DOGV 6201, del 08-02-2010 (2010/898)

RESOLUCIÓ de 4 de gener de 2010, de la Direcció General de Treball, Cooperativisme i Economia Social, per la qual es disposa el registre i la publicació de la revisió salarial per a la campanya que s'inicia l'1 de setembre de 2009 i conclou el 31 d'agost de 2010 del Conveni Col·lectiu per a la Recol·lecció de Cítrics de la Comunitat Valenciana, (codi número 8000105).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6201

Data del DOGV
:   08-02-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/898


Data del document
:   04-01-2010

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * conveni col·lectiu

RESOLUCIÓ de 4 de gener de 2010, de la Direcció General de Treball, Cooperativisme i Economia Social, per la qual es disposa el registre i la publicació de la revisió salarial per a la campanya que s'inicia l'1 de setembre de 2009 i conclou el 31 d'agost de 2010 del Conveni Col·lectiu per a la Recol·lecció de Cítrics de la Comunitat Valenciana, (codi número 8000105). [2010/898]  
Vista l'acta de l'acord subscrit el 10 de desembre de 2009, sobre revisió salarial per a la campanya que s'inicia l'1 de setembre de 2009 i conclou el 31 d'agost de 2010 del Conveni Col·lectiu per a la Recol·lecció de Cítrics de la Comunitat Valenciana, subscrit per la Comissió Paritària, que està integrada, d'una part, per les organitzacions empresarials AIGCG i APECA, i de l'altra, pel sindicat UGT-FTA, i de conformitat amb el que disposa l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors; i els articles 2, 3 i 6 del Reial Decret 1.040/1981, de 22 de maig, sobre registre i dipòsit de convenis col·lectius de treball, esta Direcció General de Treball, Cooperativisme i Economia Social, de conformitat amb les competències que té transferides segons el Reial Decret 4.105/1982, de 29 de desembre, acorda:  
Primer  
Ordenar que siga inscrit en el Registre de Convenis Col·lectius de Treball d'esta direcció general, amb notificació a la Comissió Negociadora, i que siga dipositat el text original de l'acta,   
Segon  
Disposar que siga publicat en el Diari Oficial de la Comunitat Valenciana.  
València, 4 de gener de 2010.- El director general de Treball, Cooperativisme i Economia Social: Román Ceballos Sancho.  
Conveni Col·lectiu per a la Recol·lecció   
de Cítrics de la Comunitat Valenciana  
Per CGC:  
José Martínez Serrano  
Vicente Fenollar Gisbert  
Serafina Giménez Depit  
Enrique Ribes Campos  
Assesora:   
María José Calvet Francés  
Per APECA:  
Joaquin Ferragud Girbés  
Per UGT-FTA:  
Rosario Benítez Morón  
Manuel Bono Donat  
José Ricardo Gimeno Beneyto  
Ramón Serra Canelles  
A les 16.00 hores del dia 10 de desembre de 2009 es reunixen a la seu del Comité de Gestió de Cítrics, carrer Monges de Sta. Caterina, 8, els membres de la Comissió Paritària del Conveni Col·lectiu de Recol·lecció de Cítrics de la Comunitat Valenciana, els noms dels quals es s'han detallat.  
L'objecte de la present reunió és el d'aprovar les taules salarials vigents per a la campanya de l'1 de setembre de 2009 al 31 d'agost de 2010.  
A l'efecte, una vegada efectuades les deliberacions oportunes, les parts arriben per unanimitat al present  
  
  
  
ACORD  
Primer  
En aplicació del que disposa l'article 6, apartat 1, del conveni, s'acorda un increment salarial del 0,8% sobre els conceptes salarials.  
Segon  
En aplicació del que disposa l'article 7, apartat 2, del conveni, s'acorda un increment del preu dels estalls de les diferents varietats de l'1,5%. El dit increment serà també aplicable al plus previst en l'article 25.2.  
Tercer  
L'import corresponent al plus de desplaçament regulat en l'article 27 es manté en els valors de la campanya anterior.  
Quart  
Així mateix, pel que fa al quilometratge o compensació per despeses de locomoció s'establix un import de 0,19 euros per km per a l'any 2009, d'acord amb la quantia exempta establida en el Reglament de l'IRPF per al present exercici. Sense perjudici que este import serà actualitat si així ho disposa la normativa aplicable per al període restant de l'any 2010.  
A l'efecte, s'adjunta com annex al present document les taules degudament firmades.  
S'encarrega el dipòsit i registre de la present acta davant la Direcció General de Treball de la Generalitat Valenciana a Juan Francisco Argente Martín o a Vanessa Marqués Soro.  
I sense més assumptes que tractar-hi firmen el present document en el lloc i la data que es troba en l'encapçalament.  
  
  
